《李莼客同年用山谷以双井茶寄子瞻诗韵叠寄三首依韵奉答 其三》
清代·赵铭

吾衰屡婴子桑疾，老去欲焚王寿书。袖中往往得诗简，美人睡起新弄珠。

丁香花发春满除，海棠娇艳雏鬟如。迟君不来苦相忆，何日载酒寻杯湖。

作者简介：（1828—1889）浙江秀水人，字新又，号桐孙。同治九年举人，累官直隶补用道。精研经史，兼擅诗文，尤工骈体。有《琴鹤山房遗集》。